Den 1. mai 305, i adskilte seremonier i Milano og Nicomedia, trakk Diocletian og Maximianus seg tilbake samtidig. Etterfølgelsen var helt etter hva Maximianus ønsket: kanskje på grunn av Galerius' innflytelse, Severus og Maximinus II Daia ble utnevnt til , og således ble Maxentius ekskludert. Begge de nyutnevnte hadde lange militære karrierer og var nært tilknyttet Galerius: Maximinus var hans nevø og Severus en tidligere våpenkamerat. Maximianus mislikte det nye Tetrarkiet hvor Galerius tok den dominerende posisjonen som Diocletian tidligere hadde hatt. Selv om Maximianus ledet seremonien som utnevnte Severus som , var han i løpet av de neste to årene såpass misfornøyd at han støttet sin sønns opprør mot det nye regimet. Diocletian trakk seg tilbake til sitt kostbare palass som han hadde bygget i sitt hjemland Dalmatia i nærheten av Salona ved Adriaterhavet. Maximianus trakk seg tilbake til sin villa i Campania eller Lucania, hvor han levde et liv i luksus og latskap. Selv om de var langt unna politikkens sentrum forble Diocletian og Maximianus nær nok til at de sto i jevnlig kontakt.